kardosdrur/scandi-wiki huggingface dataset:
Miliaria

Miliaria eller varmeknopper er en fællesbetegnelse for sygdomme i svedkirtlerne som viser sig som oftest kløende hududslæt. Miliaria forekommer ved forøget svedudsondring i varmt miljø. Børn er mere udsatte for at blive ramt end voksne, da børns svedkirtler ikke er færdigudviklede.

Symptomer og varianter 

Miliaria viser sig som kløende blærer. Disse kan forkomme samtidigt flere steder på kroppen. Udslættet optræder som regel på kropsdele som udsættes for friktion eller hvor huden af anden årsag forhindres i at afgive sveden, almindeligvis den øvre brystkasse, halsen, under brysterne og i skridtet. Andre områder omfatter hudfolder, områder af kroppen, der gnubber mod tøjet, såsom ryg, brystkasse og bug.

Det er mest udbredt i varmt og fugtigt miljø, men kan også optræde i anden sammenhæng, for eksempel ved langvarigt sengeleje med feber, eller hvis man er alt for varmt og tæt klædt på om vinteren.

Miliaria kan forekomme i flere forskellige varianter, afhængigt af hvilke lag i huden der rammes. Uanset variant skyldes udslættet ansamlinger af sved under huden.

Miliaria rubra 
Miliaria rubra er den almindeligste form, og viser sig som små røde knopper, som ofte klør. I disse tilfælde har sveden samlet sig i dybt i hudens ydre lag (Epidermis).

Miliaria cristallina 
Miliaria cristallina kaldes udslættet, når der grundet tilstopning af overhudens hornlag (stratum corneum) opstår lyse, let vædskende blærer, fordi sveden ikke udskilles. Er blæreindholdet mælkeagtigt kaldes udslættet Miliaria alba.

Miliaria profunda 
Miliaria profunda er den alvorligste variant, den optræder i læderhuden (Dermis), og giver ofte noget større og hudfarvede udslæt.

Forløb og behandling 

Miliaria bryder ud nogle dage efter at patienten er kommet i kontakt med den udløsende faktor. Behandlingen består i at bære til forholdene egnet løs påklædning. Miliaria kræver som regel ikke lægelig behandling. Eventuelt anvendes udtørrende eller kløelindrende creme, eller medicin. Selv om patienten siden holder huden kølig, består udslættet gerne nogle uger.

Referencer

Kilder/Litteratur 

 James, William D.; Berger, Timothy G. (2006). Andrews' Diseases of the Skin: clinical Dermatology. Saunders Elsevier. .
 Haas N, Martens F, Henz BM (2004). "Miliaria crystallina in an intensive care setting". Clin. Exp. Dermatol. 29 (1): 32–34. doi:10.1111/j.1365-2230.2004.01444.x. .
 Rapini, Ronald P.; Bolognia, Jean L.; Jorizzo, Joseph L. (2007). Dermatology: 2-Volume Set. St. Louis: Mosby. p. 541. .
 P. Altmeyer, M. Bacharach-Buhles: Enzyklopädie der Dermatologie, Venerologie, Allergologie, Umweltmedizin. Springer Verlag, Berlin, Heidelberg 2002; 

Hudsygdomme
Die Fantastischen Vier

Die Fantastischen Vier også kendt som Fanta 4, er en tysk hihopgruppe fra Stuttgart i Tyskland, der er navngivet efter den tyske titel på Marvels Fantastic Four. Medlemmerne er Smudo (Michael Bernd Schmidt), And.Ypsilon (Andreas Rieke), Thomas D (Thomas Dürr), også kaldet "Hausmeister" og Dee Jot Hausmarke (Michi Beck). De var blandt de første grupper, der rappede på tysk.

Gruppen er særligt kendte for deres hit "Die da" fra 1992.

Diskografi

Albums

Singler

Referencer

Eksterne henvisninger 

  
 Four Music 
 Diskografi  på Discogs
 Fantastischen Vier Music Page 

Musikgrupper fra Tyskland
Hiphopgrupper
Musikgrupper fra 1989
Judo under sommer-OL 2016 – 78 kg (damer)

Kvindernes 78 kg konkurrence i judo under sommer-OL 2016 blev holdt på Carioca Arena 2 d. 11. august 2016.

78 kg (damer)
Kvindesport under OL
Judo under sommer-OL 2016 – +78 kg (damer)

Kvindernes +78 kg konkurrence i judo under sommer-OL 2016 blev holdt på Carioca Arena 2 den 12. august 2016.

78 kg (damer)
Kvindesport under OL
North York Moors

North York Moors er en nationalpark, oprettet 1952, i det nordlige England. Den har et areal på 1.436 km², og har et af de største områder med moselandskab med lyngvækst i Storbritannien. 80% af området er i privat eje, og 40% er dyrket mark. På tre sider er det afgrænset af bratte klipper, mens det på østsiden når den bratte Yorkshirekyst.

Nationalparken er særlig populær blandt vandrere, med et netværk af omkring 2.300 km stier som er åbne for almen færdsel. Det meste af området er også åbent efter bestemmelserne i Countryside and Rights of Way Act 2000. Blandt de mest populære turstier er Cleveland Way som går rundt om højderne og har en strækning langs kysten, og Lyke Wake Walk, som går lige gennem hjertet af højderne .

Der er også muligheder for cykling, både tur- og terræn-, og ridning. De bratte klipper i udkanten af parken er populære for hanggliding.

Det er få større byer indenfor parken. Byen Whitby, med op mod 14.000 indbyggere, regnes som områdets «hovedstad». Den er forbundet med Middlesbrough via jernbane gennem Esk Valley. Denne linje er ved Grosmont forbundet med North Yorkshire Moors Railway, en af Storbritanniens mest populære og pittoreske jernbaner.

Højderne har ikke ændret sig meget siden parken blev åbnet, og bruges ofte som baggrundsmiljø for britiske film og tv-serier. Den mest kendte er ITVs serie Med hjertet på rette sted. I filmene om Harry Potter blev North Yorkshire Moors Railway brugt i flere scener.

Eksterne kilder og henvisninger 

 Parkens websted
 NCA Profile: 25 North York Moors and Cleveland Hills (NE352) på naturalengland.org

Nationalparker i Storbritannien
Yorkshire
Anders Holch Povlsen

Anders Holch Povlsen (født 4. november 1972) er en dansk erhvervsmand og milliardær. Han er ejer og administrerende direktør i tøjfirmaet Bestseller A/S, som blev grundlagt i 1975 af hans forældre Troels Holch Povlsen og Merete Bech Povlsen. I 2020 var han Danmarks rigeste person og nr. 255 i verden med en formue på 53,1 mia. kr.

Han er også blandt de største jordejere i Skotland; han ejer bl.a. Aldourie Castle ved Loch Ness.

Opvækst 
Anders Holch Povlsen blev født 4. november 1972 som søn af Troels Holch Povlsen og Merete Bech Povlsen.

Karriere 
Han var 28 år gammel, da han arvede forældrenes firma. Han blev senere eneejer og fungerer i dag som firmaets adminstrerende direktør.

I 2013 købte Povlsen 10 % af aktierne i det tyske firma Zalando, der sælger tøj via internettet, og  blev derved virksomhedens tredjestørste aktieejer. Bestseller ejede allerede 27 % af ASOS, der er den største internetbutik med tøj i Storbritannien.

Ifølge Forbes havde Povlsen en formue på $5,8 milliarder i juni 2015.

Holch Povlsen ejer to tredjedele af aktierne i butikskæden Normal og er dermed hovedaktionær.

I 2021 købte han 25 % af Coolshop.

I 2021 investerede Anders Holch Povlsen et stort beløb i Lunar A/S, en dansk app-bank. Gennem Heartland A/S overtog Povlsen fodboldklubben FC Midtjylland i 2023.

Jordejer 
I 2012 rapportrede The Daily Telegraph, at Povlsen ejede omkring 49.000 hektar land i Skotland, efter at have købt yderligere to store godser; Ben Loyal på omkring 9.500 hektar og Kinloch på omkring 7.200 hektar. Begge godser ligger i Sutherland. I forvejen ejede han et gods på omkring 19.000 hektar Inverness-shire, som han købte i 2006, og et gods på 12.000 hektar nær Fort William, købt i 2008.

I 2013 skrev The Herald, at Povlsen havde købt Gaick Estate på 8.100 hektar i Inverness-shire, hvilket bragte hans ejerskab i Skotland op på omkring 61.000 hektar, hvilket kun blev overgået at Buccleuch Estates, som Skotlands største jordejer. Derudover har Povlsen købt jord i Scottish Borders for at sælge det til Forestry Commission mod at kunne tilføje yderligere 400 hektar skov til Glenfeshie Estate på 17.400 hektar, syd for Aviemore. Povlsen købte Glenfeshie i 2006 og udvidede det ved at købe yderligere 1.600 hektar fra nabogården Killiehuntly.

I Danmark ejer Povlsen Constantinsborg vest for Aarhus samt landbrugsjord og skovområder. Han har også købt jord i den rumænske del af Karpaterne for at skabe et vildtreservat for ulve, bjørne og los.

Privatliv 

Povlsen er gift med Anne Holch Povlsen. Han og familien bor på Constantinsborg ved Aarhus. Parret har i alt fået syv børn sammen. Tre børn omkom under en ferie på Sri Lanka ved et terrorangreb i april 2019.

Kontroverser 
I juli 2015 blev Povlsen taget med en hastighed på 212 kilometer i timen i en Tesla Model S på Østjyske Motorvej ved Hedensted, hvor hastighedsgrænsen er 130.

Referencer

Eksterne henvisninger 
 WN.com: Anders Holch Poulsen

Erhvervsfolk fra Danmark
Godsejere fra Danmark
Aktieselskabet af 1.8.2004
Bestseller United
Aktieselskabet af 1.8.2007
Milliardærer fra Danmark
Luxembourg Open 2017

Luxembourg Open 2017 er en tennisturnering, der bliver spillet indendørs på hardcourt-baner af typen DecoTurf i CK Sportcenter Kockelscheuer i Luxembourg i perioden 14. - 21. oktober 2017. Det er den 27. udgave af Luxembourg Open, og turneringen er en del af WTA Tour 2017, hvor den tilhører kategorien WTA International.

Præmier 

Den samlede præmiesum for turneringen andrager $ 226.750 og fordeler sig som følger.

Resultater

Damesingle

Hovedturnering 

Hovedturneringen har deltagelse af 32 spillere, der fordeler sig på:
 25 direkte kvalificerede spillere i form af deres placering på WTA's verdensrangliste pr. 2. september 2017 (seks uger før turneringens start).
 3 spillere, der havde modtaget et wildcard.
 4 spillere fra kvalifikationsturneringen.

Kvalifikation 

Kvalifikationen havde deltagelse af 32 spillere, der spillede om de sidste fire ledige pladser i hovedturneringen.

Damedouble 

Damedoubleturneringen har deltagelse af 16 par, der fordeler sig på:
 14 direkte kvalificerede par i form af deres placering på WTA's verdensrangliste.
 2 par, der havde modtaget et wildcard.

Eksterne henvisninger 
 Luxembourg Open

Noter 

Luxembourg Open
WTA Tour 2017
Luxembourg Open 2016

Luxembourg Open 2016 var en tennisturnering, der af sponsorårsager blev spillet under navnet BGL BNP Paribas Luxembourg Open, og som blev spillet indendørs på hardcourt-baner af typen DecoTurf i CK Sportcenter Kockelscheuer i Luxembourg i perioden 15. - 23. oktober 2016. Det var den 26. udgave af Luxembourg Open, og turneringen var en del af WTA Tour 2016, hvor den var sæsonens sidste turnering i kategorien WTA International.

Singleturneringen blev vundet af Monica Niculescu, som i finalen besejrede Petra Kvitová med 6-4, 6-0, og som dermed vandt Luxembourg Open for første gang. Hun havde to gange tidligere – i 2011 og 2012 – været i turneringens finale, hvor hun havde tabt til henholdsvis Viktoryja Azaranka og Venus Williams. Det var tredje gang i karriere, at rumæneren vandt en WTA-turnering, men det var første gang, siden hun i 2014 vandt titlen i Guangzhou, hvor finalen (dengang med Alizé Cornet som modstander) endte med nøjagtig samme cifre, 6-4, 6-0.

Niculescu var også deltager i doublefinalen, hvor sammen med Patricia Maria Țig imidlertid måtte strække våben mod Kiki Bertens og Johanna Larsson, der vandt slutkampen med 4-6, 7-5, [11-9], og dermed vandt det hollandsk-svenske par en doubletitel på WTA Tour for femte gang i deres karrierer. Det var endvidere anden uge i træk, at Bertens og Larsson triumferede på WTA Tour, idet de ugen forinden også havde vundet turneringen i Linz.

Præmier 

Den samlede præmiesum for turneringen androg $ 226.750 og fordelte sig som følger.

Resultater

Damesingle

Hovedturnering 

Hovedturneringen havde deltagelse af 32 spillere, der fordelte sig på:
 25 direkte kvalificerede spillere i form af deres placering på WTA's verdensrangliste pr. 5. september 2016 (seks uger før turneringens start).
 3 spillere, der havde modtaget et wildcard.
 4 spillere fra kvalifikationsturneringen.

Kvalifikation 

Kvalifikationen havde deltagelse af 32 spillere, der spillede om de sidste fire ledige pladser i hovedturneringen.

Damedouble 

Damedoubleturneringen havde deltagelse af 16 par, der fordelte sig på:
 14 direkte kvalificerede par i form af deres placering på WTA's verdensrangliste.
 2 par, der havde modtaget et wildcard.

Eksterne henvisninger 
 Luxembourg Open

Noter 

Luxembourg Open
WTA Tour 2016
Mørviger Vandtårn

Mørviger Vandtårn ligger på den østlige højderyg i bydelen Fruerlund i Flensborg og er et af byens vartegn. I 1961 overtog vandtårnet vandforsyningen af den østlige del af byen. Det nye vandtårn, tegnet af arkitekten Fritz Trautwein, fik på grund af sin form hurtigt navnet "Blomstervasen". I 20 år forsynede "Blomstervasen" sammen med Marine-Vandtårnet bydelen Mørvig med vand. 1981 blev Marine-Vandtårnet nedlagt og senere solgt og ombygget til beboelse. Fra marts til september er vandtårnet i Folkeparken åben for publikum. Fra tårnets udsigtsplatform er der panoramaudsigt over byen og oplandet.

Eksterne henvisninger 

Bygninger, konstruktioner og anlæg i Flensborg
Vandtårne i Tyskland
Etableret i 1961
Northumberland National Park

Northumberland National Park er en nationalpark i England med et areal på lidt over 1030 km² ved grænsen til Skotland. Hele parken ligger i grevskabet Northumberland, og dækker omkring en fjerdedel af det. Med under 3000 fastboende og lidt over en million besøgende om året er den en af de tyndest befolkede og mindst besøgte nationalparker i Storbritannien. Parkens officielle symbol er en Storspove.

Det er flere forskelligartede områder i parken. I nord ligger Cheviots, en bjergkæde som markerer grænsen mellem England og Skotland. Længere mod syd er der et mere plant moselandskab. En del af dette er beplantet, og plantagene danner tilsammen Kielderskoven. Den sydligste del af parken inkluderer den midterste del af Hadrians mur.

Der er en række arkæologiske findesteder i parken, blandt andet med forhistoriske monumenter og romerske fund.

Eksterne kilder og henvisninger 

 Websted for Northumberland National Park Authority
 Homepage for Northumberland National Park Mountain Rescue Team

Nationalparker i Storbritannien
Northumberland
Djævlekløften (flertydig)

Djævlekløften
 Djævlekløften (Liselund)
Djævlekløften (Liselund)

Djævlekløften er en kløft i parken i Liselund Park på Møn.
En bæk løber som vandfald gennem kløften og ud i havet.

Kløften er afbildet i et maleri af C.W. Eckersberg fra 1809.

Referencer 

Lokaliteter på Møn
Gorch Fock (skib fra 1958)

Skoleskibet Gorch Fock (også: Gorch Fock II) blev bygget i 1958. Skibet er underlagt Marineskole Mørvig i Flensborg-Mørvig (komandohavn). Hjemhavnen er Kiel.

Eksterne henvisninger 

Gorch Fock
Gorch Fock
Tysklands militær
Flensborg
Kiel
Skoleskibe
Kina ved sommer-OL 1952

Kina deltog ved Sommer-OL 1952 i Helsinki som blev arrangeret i perioden 19. juli til 3. august 1952.

Medaljer

Lande ved sommer-OL 1952
1952
Ruslands Grand Prix 2016

Ruslands Grand Prix 2016 (officielt navn: 2016 Formula 1 Russian Grand Prix) var et Formel 1-løb som blev arrangeret 1. maj 2016 på Sochi Autodrom i Rusland. Det var den fjerde runde af Formel 1-sæsonen 2016. Løbet blev vundet af Mercedes-køreren Nico Rosberg, som også tog pole position og hurtigste omgang. Dette var Rosbergs fjerde sejr i træk i 2016. På andenpladsen kom Rosbergs teamkollega Lewis Hamilton, mens tredjepladsen gik til Ferraris Kimi Räikkönen.

Resultater

Kvalifikation

Løbet 

Noter til tabellerne:
  - Sebastian Vettel fik en gridstraf på fem placeringer for en ikke-planlagt udskiftning af gearkasse.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Ruslands Grand Prix
Spaniens Grand Prix 2016

Spaniens Grand Prix 2016 (officielt navn: Formula 1 Gran Premio de España Pirelli 2016) var et Formel 1-løb som blev arrangeret 15. maj 2016 på Circuit de Barcelona-Catalunya i Montmeló, Spanien. Det var den femte runde i Formel 1-sæsonen 2016 og det 58. Spaniens Grand Prix.

Løbet blev vundet af Red Bulls Max Verstappen, som kørte sit første løb for Red Bull efter at være blevet skiftet fra Toro Rosso med Daniil Kvjat samme uge. Dette var Verstappens første sejr i Formel 1, og med en alder på 18 år og 227 dage blev han den yngste nogensinde til at vinde et Formel 1-løb, en rekord som tidligere tilhørte Sebastian Vettel. På anden- og tredjepladsen kom Ferrari-kørerne Kimi Räikkönen og Sebastian Vettel. Mercedes-kørerne Nico Rosberg og Lewis Hamilton kolliderede med hinanden på første omgang og måtte udgå af løbet.

Resultater

Kvalifikation

Løbet 

Noter til tabellerne:
  - Kevin Magnussen kom i mål som nummer 14, men blev efter løbet idømt en tidsstraf på ti sekunder for at have forårsaget en kollision med Jolyon Palmer.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Spaniens Grand Prix
Palisander

Palisander er handelsnavnet for forskellige arter af træer af slægten af Dalbergia i underfamilie af Ærteblomst-familien. Palisander er hårdt, rødligt træ med mørke årer som bruges blandt andet til møbler og musikinstrumenter.

Navne
Palisander er udsat for en del forvirring mht. navnet. Palisander hedder således på engelsk rosewood, men på tysk er Rosenholz kun betegnelsen for én art palisander. På portugisisk benævnes træet jacarandá.

Arter

 Rio-Palisander (Dalbergia nigra) betegnes Brazilian rosewood i det engelske sprogområde. Siden 1968 har eksport af stammer fra Brasilien været forbudt. I 1992 kom træet på listen over beskyttede arter og i 1998 på listen over meget truede arter (CITES, bilag 2). Indtil var det meget værdsat til kostbare møbler og musikinstrumenter. Efter CITES-beskyttelsen er træet blevet praktisk taget værdiløst, da det ikke kan forhandles uden certifikater.
 Ostindisk palisander (Dalbergia latifolia) kendes også under betegnelsen Bombay blackwood og East Indian rosewood er vidt udbredt og højt værdsat. Det stammer fra Indien. 
 Sonokeling (Dalbergia latifolia) stammer lige som førnævnte fra Indien, hvor træet dog på grund af den voldsomme hugst er blevet sjældent. Siden 1850 dyrkes det i plantager anlagt af hollænderne i Indonesien. Træet udviser et mere broget farvespil end ostindisk palisander.
 Sheesham (Dalbergia sissoo) stammer ligeledes oprindeligt fra Indien, hvor det kendes under navnene Sissoo eller Thali. I dag bliver dette træ især dyrket i store plantager i Pakistan og Bangladesh. Træet vokser hurtigt (det kan fældes efter 20–30 år) og efterspørgslen er stor. Mange møbler består kun delvist af det gode, mørke kerneved, i stedet anvendes indfarvet splinttræ. 
 Santos-Palisander (Machaerium spp.) er ikke en ægte art palisander, men sælges ofte som sådan af træhandlere. Træet hører også til ærteblomst-familien.
 Honduras-Palisander (Dalbergia stevensonii) vokser i Mellemamerika og opnår en stor stammediameter. Veddet har en usædvanlig rosa farve.

Anvendelse
Træet, der på grund af sit høje indhold af olier er overordentligt holdbart, anvendes gerne som finer til møbler og til knivskafter. Det er tungt og kan modtage en fin politur. Det kan også anvendes til musikinstrumenter som blokfløjter, guitarer og xylofoner.

Træ
Monacos Grand Prix 2016

Monacos Grand Prix 2016 (officielt navn: Formula 1 Grand Prix de Monaco 2016) var et Formel 1-løb som blev arrangeret 29. maj 2016 på Circuit de Monaco i Monte Carlo, Monaco. Det var det sjette løb i -sæsonen og det 74. Monacos Grand Prix. Løbet blev vundet af Mercedes-køreren Lewis Hamilton. På andenpladsen kom Red Bulls Daniel Ricciardo, mens Force Indias Sergio Pérez tog tredjepladsen.

Resultater

Kvalifikation

Løbet 

Noter til tabellerne:
  - Kimi Räikkönen fik en gridstraff på fem placeringer for en ikke-planlagt udskiftning af gearkasse.
  - Felipe Nasr og Max Verstappen formåede ikke at sætte en tid inden 107% af hurtigste tid i Q1. De fik senere tilladelse til at starte i løbet af løbsledelsen.
  - Valtteri Bottas kom i mål på 11. pladsen, men blev efter løbet idømt en tidsstraf på ti sekunder for at have forårsaget en kollision med Esteban Gutiérrez.
  - Pascal Wehrlein fik en tidsstraf på ti sekunder for at have ignoreret blåt flag og yderligere en tidsstraf på ti sekunder for at have kørt for hurtigt under virtual safety car.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Monacos Grand Prix
Incitament

Incitament (af latin incitamentum, afledt af incitare 'sætte i (hurtig) bevægelse, opildne') er noget, som tilskynder eller motiverer en person til at foretage en bestemt handling. Det kan således anvendes synonymt med "tilskyndelse".

Indenfor økonomisk tankegang spiller økonomiske incitamenter en vigtig rolle, idet rationelle individer reagerer på forskellige incitamenter (f.eks. ændringer i priser - efterspørgslen efter en vare stiger typisk, når varens pris falder). Incitamentsstrukturen i et samfund kan dermed give et væsentligt forklaringsbidrag til befolkningens adfærd, og ved at påvirke incitamenterne kan politikere og andre styre adfærden i en ønskværdig retning. Eksempelvis kan grønne afgifter på forurenende produkter begrænse deres anvendelse og dermed føre til et renere miljø. Tankegangen om incitamenter spiller i det hele taget en stor rolle indenfor økonomisk teori om beskatning, da skatter typisk påvirker folks adfærd. Beskatning af arbejdsindkomst kan eksempelvis påvirke arbejdsudbuddet, og beskatning af kapitalindkomst ønsket om at spare op og investere.

Incitamenter behøver dog ikke nødvendigvis at være af økonomisk art. Incitamenter kan også være af etisk/moralsk eller tvangsmæssig art (f.eks. trusler om voldsanvendelse).

Kilder 

Mikroøkonomi
Canadas Grand Prix 2016

Canadas Grand Prix 2016 (officielt navn: Formula 1 Grand Prix du Canada 2016) var et Formel 1-løb som blev arrangeret 12. juni 2016 på Circuit Gilles Villeneuve i Montréal, Canada. Det var det syvende løb i -sæsonen, og det 53. Canadas Grand Prix. Løbet blev vundet af Mercedes-køreren Lewis Hamilton, som startede fra pole position. På andenpladsen kom Ferrari-køreren Sebastian Vettel, mens Valtteri Bottas i Williams sikrede sig tredjepladsen.

Resultater

Kvalifikation

Løbet 

Noter til tabellerne:
  - Daniil Kvjat fik en gridstraf på tre placeringer for at have forårsaget en ulykke med Kevin Magnussen under forrige løb i Monaco.
  - Marcus Ericsson fik en gridstraf på tre placeringer for at have forårsaget en ulykke med sin teamkollega Felipe Nasr under forrige løb i Monaco.
  - Kevin Magnussen satte ikke en tid indenfor 107% af hurtigste tid i Q1. Han fik tilladelse til at starte løbet af løbsledelsen.
  - Kevin Magnussen fik en gridstraf på fem placeringer for en ikke-planlagt udskiftning af gearkasse.
  - Carlos Sainz, Jr. fik en gridstraf på fem placeringer for en ikke-planlagt udskiftning af gearkasse.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Canadas Grand Prix
Europas Grand Prix 2016

Europas Grand Prix 2016 (officielt navn: 2016 Formula 1 Grand Prix of Europe) var et Formel 1-løb som blev arrangeret 19. juni 2016 på Baku City Circuit i Aserbajdsjan. Det var den ottende runde af Formel 1-sæsonen 2016, og første gang et Formel 1-løb blev holdt i Aserbajdsjan. 

Løbet blev vundet af Mercedes-køreren Nico Rosberg, som også tog pole position, hurtigste omgang, og førte løbet fra start til mål. På andenpladsen kom Ferraris Sebastian Vettel, mens tredjepladsen gik til Sergio Pérez i Force India.

Resultater

Kvalifikation

Løbet 

Noter til tabellerne:
  - Sergio Pérez, Carlos Sainz, Jr. og Kevin Magnussen fik en gridstraf på fem placeringer for en ikke-planlagt udskiftning af gearkasse.
  - Daniel Ricciardo og Sebastian Vettel satte identiske omgangtider i Q3. Eftersom Ricciardo satte sin tid først blev han anset at have kvalificeret sig foran Vettel.
  - Kevin Magnussen måtte starte fra pit lane, eftersom hans bil var blevet modificeret under parc fermé-betingelser.
  - Kimi Räikkönen fik en tidsstraff på fem sekunder for at have krydset over en linje ved indgangen til pitlane.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Europas Grand Prix
Baku